Útek na Horu čarodejníc

Útek na Horu čarodejníc je americký sci-fi/triler z roku 2009, ktorý je remake pôvodného fantasy filmu z roku 1975 Únik na Horu čarodejníc. Obe verzie majú základ v rovnomennom filme z roku 1968 od režiséra Alexandra Keya. Film režíroval Andy Fickman a v hlavnej úlohe sa predstavili Dwayne Johnson, AnnaSophia Robb, Alexander Ludwig, Ciarán Hinds a Carla Gugino.

Natáčanie filmu začalo v Los Angeles v marci 2008. Film bol uvedený dňa 13. marca 2009.

Dej

Dvaja mladí mimozemšťania prídu na Zem, aby získali vzorky, ktoré zostali v rastlinách, čím by mohli zachrániť ich hynúcu planétu. Bohužiaľ, vesmírna loď ktorou prišli, uviazne na Witch Mountain - tajnej vládnej inštitúcii v púšti v Nevade. Pomoc deťom sa rozhodne poskytnúť taxikár v Las Vegas - Jack Bruno (Dwayne Johnson). Spoločne s odborníkom na UFO, Dr. Alex Friedmanovou (Carla Gugino) okamžite musia ísť na Horu čarodejníc a oslobodiť loď. Počas výpravy sa zdá, že deti majú nadľudské schopnosti. Sara (AnnaSophia Robb) používa telekinézu a dokáže čítať myšlienky a jej brat Seth (Alexander Ludwig) má jedinečnú silu. Úlohu komplikujú vládni agenti, ktorí chcú využiť deti na svoje vlastné účely, pričom nemilosrdný vrah mimozemšťanov Syphon ich chce zabiť. Ak sa deti nedostanú na loď včas, ich planéta nebude mať šancu na prežitie a jej populácia začne inváziu na Zem.

Obsadenie
 Dwayne Johnson ako Jack Bruno, Lasvegaský taxikár a bývalý trestanec.
 AnnaSophia Robb ako Sara, sestra Setha, diavča s telekinetickou a telepatickou silou.
 Alexander Ludwig ako Seth, brat Sary, chlapec so silou ovládať svoju molekulovú hustotu a na určitej urovni hustoty aj nezraniteľný
 Ciarán Hinds ako Henry Burke, vedúci projektu Moon Dust
 Carla Gugino ako Dr. Alex Friedmanová, zdiskreditovaná astrofyzička.
 Tom Woodruff, Jr. ako Safón, vynikajúco trénovaný zabijak mimozemšťanov 
 Garry Marshall ako 'Harlan', priateľ Alex a autor kníh
 Cheech Marin ako Eddie Cortez, automechanik
 Chris Marquette ako Pope.  
 William J. Birnes, hosť v UFO Hunters, v cameo úlohe
 Whitley Strieber, autor knihy Communion, v cameo úlohe

Referencie

Externé odkazy
 Oficiálna webstránka
 
 Útek na Horu čarodejníc na AllRovi

Filmy z 2009
Filmy USA
Filmy Disney